open-index/open-wikipedia-markdown huggingface dataset:
Γεώργιος Φρειδερίκος της Βάδης-Ντούρλαχ

O **Γεώργιος-Φρειδερίκος**, γερμ. Georg-Friedrich (30 Ιανουαρίου 1573 - 24 Σεπτεμβρίου 1638) από τον Οίκο του Τσέρινγκεν ήταν μαργράβος του Μπάντεν-Ντούρλαχ (1604-1622).

## Βιογραφία
Ήταν ο τρίτος γιος του Καρόλου Β΄ μαργράβου του Μπάντεν-Ντούρλαχ και της Άννας των Βίττελσμπαχ, κόρης του Ροβέρτου δούκα του Παλατινάτου-Φέλντεντς.

Το 1638 απεβίωσε στο Στρασβούργο σε ηλικία 65 ετών και τον διαδέχθηκε ο πρωτότοκος γιος του Φρειδερίκος Ε΄.

## Οικογένεια
Νυμφεύτηκε πρώτα το 1592 τη Γιουλιάνα-Ούρσουλα, κόρη του Φρειδερίκου βίλντ- & ρινεγκράβου του Ζαλμ-Νεφβίλ και είχε τέκνα:
* Ούρσουλα-Αικατερίνη 1593-1615, παντρεύτηκε τον Όθωνα λάντγκραβο της Έσσης-Κάσσελ.
* Φρειδερίκος Ε΄ 1594-1659, μάργραβος του Μπάντεν-Ντούρλαχ.
* Άννα-Αμαλία 1595-1651, παντρεύτηκε τον Γουλιέλμο-Λουδοβίκο κόμη του Νάσσαου-Σααρμπρύκεν.
* Κάρολος 1598-1625, απεβίωσε 27 ετών.
* Χριστόφορος 1603-1632, απεβίωσε 29 ετών στην πολιορκία του Ίνγκολστατ.
* Σίβυλλα-Μαγδαληνή 1605-1644, παντρεύτηκε τον Ιωάννη κόμη του Νασσάου-Ίντσταϊν.
* Σοφία-Δωροθέα 1610-1633, απεβίωσε 23 ετών.
* Ερνεστίνα-Σοφία 1612-1658.

Τον Απρίλιο του 1614 απεβίωσε η Γιουλιάνα-Ούρσουλα και ο Γεώργιος-Φρειδερίκος τον Οκτώβριο του ίδιου έτους έκανε δεύτερο γάμο με την Αγάθη, κόρη του Γεωργίου Γ΄ κόμη του Έρμπαχ-Μπρόιμπερκ και είχε τέκνα:
* Άννα 1617-1672.
* Ελισάβετ 1620-1692.

Τον Απρίλιο του 1621 απεβίωσε η Αγάθη και τον Ιούλιο του ίδιου έτους ο Γεώργιος-Φρειδερίκος έκανε τρίτο γάμο με την Ελισάβετ Στόλτς, κόρη του γραμματέα του Ιωάννη-Θωμά Στολτς· δεν απέκτησαν απογόνους.

## Πηγές
* Karl Friedrich Ledderhose (1878), "Georg Friedrich (Markgraf von Baden-Durlach)", Allgemeine Deutsche Biographie (ADB) (in German), 8, Leipzig: Duncker & Humblot, pp. 596–600
* Karl Friedrich Ledderhose, Aus dem Leben des Markgrafen Georg Friedrich von Baden, 1890
* Arno Duch (1964), "Georg Friedrich - Markgraf von Baden-Durlach", Neue Deutsche Biographie (NDB) (in German), 6, Berlin: Duncker & Humblot, pp. 197–199
* Karl Freiherr von Reitzenstein, Der Feldzug des Jahres 1622 am Oberrhein und in Westfalen bis zur Schlacht bei Wimpfen, 2 vols, Munich 1891 and 1893
* Hans Wertheim, Der tolle Halberstädter, 2 vols, Berlin, 1929 (about the Palatinate War of 1622)
* Golo Mann, Wallenstein; sein Leben erzählt von Golo Mann, S. Fisher, Frankfurt am Main, 1971
* Eberhard Gothein, Die badischen Markgrafschaften im 16. Jahrhundert, Heidelberg, 1910
* Werner Baumann, Ernst Friedrich von Baden-Durlach, Stuttgart, 1962
* Karl Obser, Die Grabstätte des Markgrafen Georg Friedrich von Baden-Durlach, in: Zeitschrift für die Geschichte des Oberrheins, vol. 51, 1897, p. 356
* Karl Obser, Eine Gedächtnisrede auf den Markgrafen Georg Friedrich von Baden-Durlach, in: Zeitschrift für die Geschichte des Oberrheins, vol 52, 1898, p. 124-139
* Michael Roth, Die Abdankung Markgraf Georg Friedrichs von Baden-Durlach. Ein Fürst im Unruhestand, in: Susan Richter, Dirk Dirbach (eds.): Thronverzicht. Die Abdankung in Monarchien vom Mittelalter bis in die Neuzeit, Cologne, Weimar and Vienna, 2010, p. 191-212.
## Παραπομπές


Κατηγορία:Οίκος του Τσέρινγκεν
Βερνάρδος Γουσταύος της Βάδης-Ντούρλαχ

Ο **Βερνάρδος-Γουσταύος** (γερμ.: *Bernhard Gustav von Baden-Durlach*, 24 Δεκεμβρίου 1631 - 26 Δεκεμβρίου 1677) από τον Οίκο του Τσέρινγκεν ήταν υποστράτηγος του σουηδικού στρατού. Έπειτα από τη μεταστροφή του στον Καθολικισμό έγινε ηγούμενος των αββαείων Φούλντα και Κέμπτεν και καρδινάλιος.

## Βιογραφία
Ήταν ο τρίτος γιος του Φρειδερίκου Ε΄ μαργράβου του Μπάντεν-Ντούρλαχ και της Ελεονόρας, κόρης του Αλβέρτου-Όθωνα κόμη του Ζολμς-Λάουμπαχ.

Το 1677 απεβίωσε στο Χάμμελμπουρκ σε ηλικία 46 ετών και τάφηκε στην ίδια πόλη.

## Πηγές
* Friedrich Wilhelm Bautz (1975). "Bernhard Gustav, Markgraf von Baden-Durlach". In Bautz, Friedrich Wilhelm. Biographisch-Bibliographisches Kirchenlexikon (BBKL) (in German). 1. Hamm: Bautz. col. 538. ISBN 3-88309-013-1.
* Arthur Kleinschmidt (1879), "Gustav Adolph, Markgraf von Baden", Allgemeine Deutsche Biographie (ADB) (in German), 10, Leipzig: Duncker & Humblot, pp. 186–187
## Πληροφορίες προσώπου


Κατηγορία:Οίκος του Τσέρινγκεν
Κάρολος Μάγκνους του Μπάντεν-Ντούρλαχ

Ο **Κάρολος-Μάγκνος**, γερμ. Karl-Magnus (27 Μαρτίου 1621 - 29 Νοεμβρίου 1658) από τον Οίκο του Τσέρινγκεν ήταν πρίγκιπας (μαργράβος ως προς τον τίτλο μόνο) του Μπάντεν-Ντούρλαχ.

## Βιογραφία
Ήταν ο δευτερότοκος γιος του Φρειδερίκου Ε΄ μαργράβου του Μπάντεν-Ντούρλαχ και της Βαρβάρας, κόρης του Φρειδερίκου Α΄ δούκα της Βυρτεμβέργης.

Το 1658 απεβίωσε στο κάστρο Κάρλσμπουρκ του Ντούρλαχ σε ηλικία 37 ετών.

## Οικογένεια
Νυμφεύτηκε το 1650 τη Μαρία-Γιουλιάνα, κόρη του Γεωργίου-Φρειδερίκου Β΄ κόμη του Χόενλοε-Βάλντενμπουρκ και είχε τέκνα:
* Κάρολος-Φρειδερίκος 1651-1676, Ιωαννίτης ιππότης, απεβίωσε 25 ετών.
* Καρλόττα-Σοφία 1652-1678, παντρεύτηκε τον Έμιχ ΙΔ΄ κόμη του Λάινινγκεν-Χάρτενμπουρκ.

## Πηγές
* Karl Friedrich Ledderhose (1878), "Markgrafen von Baden-Durlach", Allgemeine Deutsche Biographie (ADB) (in German), 8, Leipzig: Duncker & Humblot, pp. 596–600
## Παραπομπές


Κατηγορία:Οίκος του Τσέρινγκεν
Φρειδερίκος ΣΤ΄ του Μπάντεν-Ντούρλαχ

Ο **Φρειδερίκος ΣΤ΄**, γερμ. Friedrich VI (16 Νοεμβρίου 1617 - 10/31 Ιανουαρίου 1677) από τον Οίκο του Τσέρινγκεν ήταν μαργράβος του Μπάντεν-Ντούρλαχ (1659-1677).

## Βιογραφία
Ήταν ο πρωτότοκος γιος του Φρειδερίκου Ε΄ μαργράβου του Μπάντεν-Ντούρλαχ και της Βαρβάρας, κόρης του Φρειδερίκου Α΄ δούκα της Βυρτεμβέργης.

Το 1677 απεβίωσε στο κάστρο Κάρλσμπερκ στο Ντούρλαχ και τον διαδέχθηκε ο πρωτότοκος γιος του Φρειδερίκος Ζ΄.

## Οικογένεια
Νυμφεύτηκε πρώτα το 1642 τη Χριστίνα-Μαγδαληνή των Βίττελσμπαχ, κόρη του Ιωάννη-Καζιμίρ κόμη του Παλατινάτου-Κλέεμπουρκ και είχε τέκνα:
* Χριστίνα 1645-1705, παντρεύτηκε πρώτα τον Αλβέρτο Β΄ των Χόεντσολερν μάργραβο του Βρανδεμβούργου-Άνσμπαχ και μετά τον Φρειδερίκο Α΄ των Βέττιν δούκα της Σαξονίας-Γκότα-Άλτενμπουργκ.
* Φρειδερίκος Ζ΄ 1647-1709, μάργραβος του Μπάντεν-Ντούρλαχ.
* Κάρολος-Γουσταύος πρίγκιπας του Μπάντεν-Ντούρλαχ.
* Αικατερίνη-Βαρβάρα 1650-1733.
* Ιωάννα Ελισάβετ 1651-1680, παντρεύτηκε τον Ιωάννη-Φρειδερίκο των Χόεντσολερν μάργραβο του Βρανδεμβούργου-Άνσμπαχ.
* Φρειδερίκος-Καζιμίρ 1643-1644, Ελεονώρα-Αικατερίνη 1646, Φρειδερίκη-Ελεονώρα, απεβίωσαν νήπια.

Το 1662 απεβίωσε η Χριστιανή-Μαγδαληνή και ο Φρειδερίκος ΣΤ΄ έκανε δεύτερο γάμο με την Ιωάννα Μπάγιερ Ζέννταου. Ο γάμος ήταν μοργανατικός και η σύζυγός του και οι απόγονοί τους έλαβαν τον τίτλο του *βαρόνου/βαρόνης του Μύντσεσχαϊμ*:
* Φρειδερίκος απεβ. 1678, βαρόνος του Μύντσεσχάιμ.
* Ιωάννης-Βερνάρδος 1669-1734, νυμφεύτηκε πρώτα τη Σοφία-Μαγδαληνή του Μύνχινγκεν και έπειτα τη Γιουλιάνα-Σαβίνα του Ρέμχινγκεν.

## Πηγές
* Arthur Kleinschmidt: "Friedrich VI.". In: Allgemeine Deutsche Biographie (ADB). Band 7, Duncker & Humblot, Leipzig 1877, p. 461 ff.
* Arthur Kleinschmidt (1877), "Friedrich VI.", Allgemeine Deutsche Biographie (ADB) (in German), 7, Leipzig: Duncker & Humblot, pp. 461–462
* MDZ Zedlers Universallexikon. 9. p. 1060.
## Παραπομπές


Κατηγορία:Οίκος του Τσέρινγκεν
Οινοχώρι Φωκίδας

Το **Οινοχώρι** είναι ορεινός οικισμός της Παρνασσίδας στην Φωκίδα σε υψόμετρο 870 μέτρων.

## Γεωγραφικά - ιστορικά στοιχεία
Το Οινοχώρι βρίσκεται στα βόρεια όρια του νομού και είναι κτισμένο στις πλαγιές που ενώνεται η Οίτη με τη Γκιώνα. Απέχει περίπου 38 χιλιόμετρα βόρεια της Άμφισσας και 14 χιλιόμετρα βορειοδυτικά της Γραβιάς. Η περιοχή είναι γεμάτη από δρυς, κέδρα, έλατα και σπάρτα, καθώς και πηγές γεμάτες πλατάνια. Έχει θέα τις οροσειρές του Παρνασσού και του Καλλίδρομου.

Στο χωριό υπάρχει ο ναός της Αγίας Αικατερίνης, πολιτιστικό κέντρο, γήπεδο μπάσκετ, σύγχρονη παιδική χαρά και ξενώνα για φαγητό και διανυκτέρευση. Αξιοθέατα είναι, σε απόσταση 4 χιλιόμετρα, τα ερείπια αρχαίας πόλης, που πιθανολογείται ότι είναι η δωρική πόλη Δρυόπη, μια από τις πόλεις της Δωρικής Τετραπόλης. Στην είσοδο του χωριού, υπάρχει ο πέτρινος βράχος «Ψηλό Κοτρώνι» με ύψος 100 μέτρων που χρησιμοποιείται για αναβάσεις και αναρριχήσεις. Στο δρόμο προς την Καλοσκοπή βρίσκεται η πηγή «Κεφαλόβρυσο» μέσα σε πανύψηλα πλατάνια και το εκκλησάκι της Αγίας Ελένης.

Στις 6 Ιουνίου 1943, την περίοδο της Κατοχής, οι Γερμανοί με ένα σμήνος γερμανικών στούκας, βομβάρδισαν το Οινοχώρι με αποτέλεσμα να σκοτωθούν 8 κάτοικοί του, να τραυματιστούν πολλοί και να καταστραφεί μεγάλο μέρος του χωριού.

## Διοικητικά - πληθυσμιακά στοιχεία
Μετά το 1860, κάποιοι από τους κατοίκους του χωριού, που μέχρι το 1927 ονομαζόταν **Άνω Κάνιανη**, μετακινήθηκαν και έκτισαν την Κάτω Κάνιανη (σημερινό Αποστολιά). Το 1952 συστάθηκε κοινότητα με έδρα το ίδιο, ενώ το 1997 προσαρτήθηκε στον δήμο Γραβιάς. Σύμφωνα με το σχέδιο Καλλικράτης, από το 2011, αποτελεί την κοινότητα Οινοχωρίου που ανήκει στη δημοτική ενότητα Γραβιάς του Δήμο Δελφών και σύμφωνα με την απογραφή 2021 έχει πληθυσμό 35 κατοίκους. Οι απογραφές πληθυσμού μετά τον Β' Παγκόσμιο πόλεμο είναι:

## Εξωτερικοί σύνδεσμοι
* Η ιστορία του Δημοτικού Διαμερίσματος Δήμου Γραβιάς, επιμέλεια-έρευνα Σπ. Πολίτης
## Παραπομπές


Κατηγορία:Χωριά της περιφερειακής ενότητας Φωκίδας
Οινοχωρι
Κάρολος Γουσταύος του Μπάντεν-Ντούρλαχ

Ο **Κάρολος-Γουσταύος**, γερμ. Karl-Gustav (27 Σεπτεμβρίου 1648 - 24 Οκτωβρίου 1703) από τον Οίκο του Τσέρινγκεν ήταν πρίγκιπας (δούκας ως προς τον τίτλο μόνο) του Μπάντεν-Ντούρλαχ.

## Βιογραφία
Ήταν ο δευτερότοκος γιος του Φρειδερίκου ΣΤ΄ μαργράβου του Μπάντεν-Ντούρλαχ και της Χριστίνας-Μαγδαληνής των Βίττελσμπαχ, κόρης του Ιωάννη-Καζιμίρ κόμη του Παλατινάτου-Κλέεμπουργκ.

Το 1703 απεβίωσε στο κάστρο Κάρλσμπουρκ του Ντούρλαχ σε ηλικία 55 ετών.

## Οικογένεια
Νυμφεύτηκε το 1677 την Άννα-Μαρία των Γουέλφων, κόρη του Αντωνίου-Ούλριχ δούκα του Μπράουνσβαϊγκ-Βόλφενμπυτελ και είχε τέκνο:
* Χριστίνα-Γιουλιάνα 1678-1707, παντρεύτηκε τον Ιωάννη-Γουλιέλμο Γ΄ δούκα της Σαξονίας-Άιζεναχ.

## Πηγές
* Arthur Kleinschmidt (1877), "Friedrich VI.", Allgemeine Deutsche Biographie (ADB) (in German), 7, Leipzig: Duncker & Humblot, pp. 461–462

## Παραπομπές


Κατηγορία:Οίκος του Τσέρινγκεν
Φρειδερίκος Ζ΄ του Μπάντεν-Ντούρλαχ

O **Φρειδερίκος Ζ΄**, γερμ. Friedrich VII (23 Σεπτεμβρίου 1647 - 25 Ιουνίου 1709) από τον Οίκο του Τσέρινγκεν ήταν μαργράβος του Μπάντεν-Ντούρλαχ (1677-1709).

## Βιογραφία
Ήταν ο πρωτότοκος γιος του Φρειδερίκου ΣΤ΄ μαργράβου του Μπάντεν-Ντούρλαχ και της Χριστίνας-Μαγδαληνής των Βίττελσμπαχ, κόρης του Ιωάννη-Καζιμίρ κόμη του Παλατινάτου-Κλέεμπουργκ.

Το 1709 απεβίωσε στο Ντούρλαχ σε ηλικία 62 ετών και τον διαδέχθηκε ο πρωτότοκος γιος του Κάρολος Γ΄ Γουλιέλμος.

## Οικογένεια
Νυμφεύτηκε το 1670 την Αυγούστα-Μαρία, κόρη του Φρειδερίκου Γ΄ δούκα του Σ.Χ.Γκόττορπ και είχε τέκνα:
* Αικατερίνη 1677-1746, παντρεύτηκε τον Ιωάννη-Φρειδερίκο κόμη του Λάινινγκεν-Χάρτενμπουρκ.
* Κάρολος Γ΄ Γουλιέλμος 1679-1738, μάργραβος του Μπάντεν-Ντούρλαχ.
* Ιωάννα-Ελισάβετ 1680-1757, παντρεύτηκε τον Έμπερχαρντ-Λουδοβίκο δούκα της Βυρτεμβέργης.
* Αλμπερτίνα-Φρειδερίκη 1682-1755, παντρεύτηκε τον Χριστιανό-Αύγουστο των Σ.Χ.Γκόττορπ πρίγκιπα του Οϊτίν.
* Χριστόφορος 1684-1723, πρίγκιπας του Μπάντεν-Ντούρλαχ.

## Πηγές
* Arthur Kleinschmidt (1877), "Friedrich VI.", Allgemeine Deutsche Biographie (ADB) (in German), 7, Leipzig: Duncker & Humblot, pp. 461–462
## Παραπομπές


Κατηγορία:Οίκος του Τσέρινγκεν
Χριστόφορος της Βάδης-Ντούρλαχ

Ο **Χριστόφορος** (γερμ. *Christoph*, 9 Οκτωβρίου 1684 - 2 Μαΐου 1723) από τον Οίκο του Τσέρινγκεν ήταν πρίγκιπας (δούκας ως προς τον τίτλο μόνο) του Μπάντεν-Ντούρλαχ.

## Βιογραφία
Ήταν ο δευτερότοκος γιος του Φρειδερίκου Ζ΄ του Μπάντεν-Ντούρλαχ και της Αυγούστας-Μαρίας, κόρης του Φρειδερίκου Γ΄ του Χόλσταϊν-Γκόττορπ.

Το 1723 απεβίωσε στην Καρλσρούη σε ηλικία 39 ετών. Οι δύο γιοί του έκαναν μοργανατικούς γάμους και έτσι αποκλείστηκαν της διαδοχής.

## Οικογένεια
Νυμφεύτηκε το 1711 τη Μαρία Χριστίνα Φιλικητάτη, κόρη του Ιωάννη του Λάινινγκεν-Ντάγκσμπουρκ-Φάλκενμπουρκ, και είχε τέκνα:
* Κάρολος Αύγουστος 1712-1786, νυμφεύτηκε τη Γιουλιάνε Σμιτ, που έλαβε τον τίτλο της Βαρόνης φον Έρενμπερκ.
* Κάρολος Γουλιέλμος-Ευγένιος 1713-1783, στρατιωτικός.
* Χριστόφορος 1717-1789, νυμφεύτηκε την Καταρίνα Χαίλισερ, που έλαβε τον τίτλο της Βαρόνης φον Φρέυντορφ.

## Πηγές
* Johann Christian Sachs, Introduction to the History of Margraviate and princely House of Baden, Karlsruhe, Germany 1764-1770, Volume 5, p. 176-183
## Παραπομπές


Κατηγορία:Οίκος του Τσέρινγκεν
Κάρολος Γ΄ Γουλιέλμος του Μπάντεν-Ντούρλαχ

Ο **Κάρολος Γ΄ Γουλιέλμος**, γερμ. Karl III Wilhelm (27 Ιανουαρίου 1679 - 12 Μαΐου 1738) από τον Οίκο του Τσέρινγκεν ήταν μαργράβος του Μπάντεν-Ντούρλαχ (1709-1738).

## Βιογραφία
Ήταν ο πρωτότοκος γιος του Φρειδερίκου Ζ΄ μαργράβου του Μπάντεν-Ντούρλαχ και της Αυγούστας-Μαρίας, κόρης του Φρειδερίκου Γ΄ δούκα του Σ.Χ.Γκόττορπ.

Το 1738 απεβίωσε στην Καρλσρούη σε ηλικία 59 ετών και τον διαδέχθηκε ο εγγονός του Κάρολος-Φρειδερίκος.

## Οικογένεια
Νυμφεύτηκε το 1697 τη Μαγδαληνή-Βιλελμίνη, κόρη του Γουλιέλμου-Λουδοβίκου δούκα της Βυρτεμβέργης και είχε τέκνο:
* Φρειδερίκος 1703-1732, διάδοχος του Μπάντεν-Ντούρλαχ.
* Κάρολος-Μάγκνους 1701-1712 απεβ. 11 ετών, Αυγούστα-Μαγδαληνή 1706-1709 απεβ. 3 ετών.

## Πηγές
* Arthur Kleinschmidt (1882), "Charles III. William", Allgemeine Deutsche Biographie (ADB) (in German), 15, Leipzig: Duncker & Humblot, pp. 237 – 241
* Klaus Gerth (1977), "Charles III. William", Neue Deutsche Biographie (NDB) (in German), 11, Berlin: Duncker & Humblot, pp. 221 – 221
* Heinrich Dietrich: The administration and economy of Baden-Durlach, Charles William in 1709 - 1738, Inaugural Dissertation, Heidelberg 1911
* Johann Christian Sachs: Introduction to the History of the Margraviate and the princely House of Baden, Karlsruhe, Germany 1764-1770, Volume 5, p. 67-159
* Hans Leopold Zollner: ... who has built an Eden in Karlsruhe: a picture of the life of Margrave Charles William of Baden-Durlach, Karlsruhe 1990
## Παραπομπές


Κατηγορία:Οίκος του Τσέρινγκεν
Γουλιέλμος Λουδοβίκος της Βάδης-Ντούρλαχ

Ο **Γουλιέλμος-Λουδοβίκος**, γερμ. Wilhelm-Ludwig (14 Ιανουαρίου 1732 - 17 Δεκεμβρίου 1788) ήταν πρίγκιπας του Μπάντεν.

## Βιογραφία
Ήταν ο δευτερότοκος γιος του Φρειδερίκου διαδόχου του Μπάντεν-Ντούρλαχ και της Αμαλίας του Νάσσαου-Ντιτς, κόρης του Ιωάννη-Γουλιέλμου-Φρίζο πρίγκιπα της Οράγγης.

Το 1788 απεβίωσε σε ηλικία 56 ετών.

## Οικογένεια
Νυμφεύτηκε τη Βιλελμίνη-Χριστίνα Σόρτμαν· ο γάμος ήταν μοργανατικός. Η σύζυγός του και οι απόγονοί τους έλαβαν τον τίτλο του βαρόνου/βαρόνης φον Ζέλντενεκ:
* Γουλιέλμος-Λουδοβίκος 1766-1827, βαρόνος φον Σέλντενεκ.

## Πρόγονοι

## Πηγές
* Annette Borchardt-Wenzel: Karl Friedrich von Baden – Mensch und Legende. Casimir Katz Verlag, Gernsbach 2006, ISBN 3-938047-14-3
* Johann Christian Sachs: Einleitung in die Geschichte der Marggravschaft und des marggrävlichen altfürstlichen Hauses Baden, Karlsruhe 1764–1770, Bd. 5, S. 173 - 175
* Edmund von der Becke-Klüchtzner, Stamm-Tafeln des Adels des Großherzogthums Baden: ein neu bearbeitetes Adelsbuch, Baden-Baden, 1886

## Αναφορές


Κατηγορία:Οίκος του Τσέρινγκεν
Σκλήθρο (αποσαφήνιση)

Με την ονομασία **Σκλήθρο** είναι γνωστοί παρακάτω οι οικισμοί:

* Σκλήθρο Λάρισας
* Σκλήθρο Φλώρινας
* Σκλήθρο Φωκίδας

Κατηγορία:Αποσαφηνίσεις ελληνικών τοπωνυμίων
Μονολιθικός πυρήνας

Ο **μονολιθικός πυρήνας** είναι είδος αρχιτεκτονικής λειτουργικού συστήματος όπου ολόκληρο το σύστημα λειτουργεί σε χώρο πυρήνα και είναι μόνο του στην κατάσταση επιβλέποντος. Το μονολιθικό μοντέλο διαφέρει από τις άλλες αρχιτεκτονικές λειτουργικών συστημάτων (όπως από την αρχιτεκτονική μικροπυρήνα), δεδομένου ότι από μόνο του ορίζει μια εικονική διεπαφή υψηλού επιπέδου πάνω από το υλικό του υπολογιστή. Ένα σύνολο πρωτογενών κλήσεων ή κλήσεων συστήματος υλοποιεί όλες τις υπηρεσίες του λειτουργικού συστήματος, όπως η διαχείριση διεργασιών, ο ταυτοχρονισμός και η διαχείριση μνήμης. Οι οδηγοί συσκευών μπορούν να προστεθούν στον πυρήνα ως μονάδες.

## Μονάδες που μπορούν να φορτωθούν
Τα αρθρωτά λειτουργικά συστήματα όπως το OS-9 και τα πιο σύγχρονα μονολιθικά λειτουργικά συστήματα, όπως το OpenVMS, το Linux, το BSD, και παραλλαγές του UNIX όπως το SunOS, και  το AIX, μαζί με το MULTICS, μπορούν να φορτώσουν δυναμικά (και να ξεφορτώσουν) εκτελέσιμες μονάδες κατά το χρόνο εκτέλεσης. 

Αυτή η αρθρωτή δομή του λειτουργικού συστήματος είναι σε δυαδικό (εικόνα ή image) επίπεδο και όχι σε επίπεδο αρχιτεκτονικής. Τα αρθρωτά μονολιθικά λειτουργικά συστήματα, δεν πρέπει να συγχέονται με την αρθρωτή δομή σε αρχιτεκτονικό επίπεδο που ενυπάρχει σε λειτουργικά συστήματα μοντέλου διακομιστή-πελάτη (και τα παράγωγά τους, που μερικές φορές προωθούνται στην αγορά ως υβριδικοί πυρήνες) που χρησιμοποιούν μικροπυρήνες και διακομιστές (δεν πρέπει να συγχέονται με τις μονάδες ή τους δαίμονες, αγγλ. daemons). 

Πρακτικά, η δυναμική φόρτωση μονάδων είναι απλώς ένας πιο ευέλικτος τρόπος χειρισμού της εικόνας του λειτουργικού συστήματος κατά τη διάρκεια εκτέλεσης - σε αντίθεση με το να γίνεται επανεκκίνηση με διαφορετική εικόνα λειτουργικού συστήματος. Οι μονάδες επιτρέπουν την εύκολη επέκταση των δυνατοτήτων των λειτουργικών συστημάτων όπως αυτή απαιτείται. Οι δυναμικά φορτωμένες μονάδες έχουν μικρή επιβάρυνση σε σύγκριση με την κατασκευή της μονάδας μέσα στην εικόνα του λειτουργικού συστήματος.

Ωστόσο, σε ορισμένες περιπτώσεις, η φόρτωση των μονάδων δυναμικά (όπως απαιτείται) συμβάλλει στη διατήρηση του μεγέθους του κώδικα, που τρέχει στο χώρο πυρήνα, στο ελάχιστο. Για παράδειγμα, για την ελαχιστοποίηση του αποτυπώματος του λειτουργικού συστήματος για ενσωματωμένες συσκευές ή για χρήστες με περιορισμένους πόρους υλικού. Δηλαδή, μία μη φορτωμένη μονάδα δε χρειάζεται να αποθηκευτεί στη μνήμη τυχαίας προσπέλασης.

## Παραδείγματα μονολιθικής αρχιτεκτονικής
δεξιά|μικρογραφία|800x800εσ|Δομή μονολιθικού πυρήνα, μικροπυρήνα και υβριδικού πυρήνα-βασισμένα λειτουργικά συστήματα
* Πυρήνες Unix
** BSD
*** FreeBSD
*** NetBSD
*** OpenBSD
*** MirOS BSD
*** SunOS
** UNIX System V
*** AIX
*** HP-UX
*** Solaris
**** OpenSolaris / illumos
* Unix-οειδείς πυρήνες
** Linux
* DOS
** DR-DOS
** MS-DOS
*** Microsoft Windows 9x σειρά (95, 98, 98 SE, Me) 
** FreeDOS
* OpenVMS
* XTS-400
* z/TPF

## Δείτε επίσης
* Exokernel
* Υβριδικός πυρήνας
* Πυρήνας (επιστήμη των υπολογιστών)
* Μικροπυρήνας
* Nanokernel
* Tanenbaum–Torvalds συζήτηση

## Παραπομπές


Κατηγορία:Τεχνολογία λειτουργικών συστημάτων
Σκλήθρο Φωκίδας

*Για οικισμούς με το ίδιο όνομα δείτε το λήμμα: [[Σκλήθρο (αποσαφήνιση)]]*

Το **Σκλήθρο** είναι οικισμός της Στερεάς Ελλάδας στην Περιφερειακή Ενότητα Φωκίδας.

## Γενικά στοιχεία
Το Σκλήθρο ορεινός οικισμός της Παρνασσίδας σε υψόμετρο 760 μέτρων και βρίσκεται στα βόρεια σύνορα με την Περιφερειακή Ενότητα Φθιώτιδας. Απέχει 40 χιλιόμετρα Β. της Άμφισσας και 17 χιλιόμετρα ΒΔ. από τη Γραβιά. Το χωριό είναι κτισμένο ανάμεσα στα βουνά Παρνασσό, Οίτη, Βαρδούσια, Γκιώνα και η γύρω περιοχή κατάφυτη από καρυδιές, μηλιές, βελανιδιές και έλατα. Τα σπίτια του είναι πέτρινα, τα περισσότερα ανακαινισμένα με κεραμοσκεπές.

Τον Ιανουάριο του 1944 δόθηκε μάχη μεταξύ των ανταρτών του ΕΛΑΣ και Γερμανών στρατιωτών αμέσως μετά την λεηλασία του χωριού.

## Διοικητικά - πληθυσμιακά στοιχεία
Το 1919 συστάθηκε κοινότητα με έδρα το ίδιο, ενώ το 1943 αποσπάσθηκε από το νομό Φθιώτιδος και Φωκίδος και υπάχθηκε στο νομό Φωκίδος. Σύμφωνα με το σχέδιο Καλλικράτης, από το 2011, αποτελεί την κοινότητα Σκλήθρου που ανήκει στη δημοτική ενότητα Γραβιάς του Δήμου Δελφών και σύμφωνα με την απογραφή 2021 έχει πληθυσμό 50 κατοίκους.

Οι απογραφές πληθυσμού μετά τον Β' Παγκόσμιο πόλεμο είναι:

## Παραπομπές


Κατηγορία:Χωριά της περιφερειακής ενότητας Φωκίδας
Σκληθρο
Σκλήθρο Φλώρινας

*Για οικισμούς με το ίδιο όνομα δείτε το λήμμα: [[Σκλήθρο (αποσαφήνιση)]]*

Το **Σκλήθρο** είναι ορεινός οικισμός στην περιοχή του Αμυνταίου της Περιφερειακής Ενότητας Φλώρινας σε υψόμετρο 680 μέτρα.

## Γεωγραφικά - ιστορικά στοιχεία
Το Σκλήθρο είναι κτισμένο στους πρόποδες των ορεινών όγκων του όρους Βίτσι, σε μια μικρή κοιλάδα όπου ενώνονται 3 ποταμοί. Βρίσκεται επί της επαρχιακής οδού Αμυνταίου - Καστοριάς και απέχει 18 χιλιόμετρα από το Αμύνταιο. 

Η παλιά ονομασία του χωριού ήταν **Ζελενίτσι** που στα σλαβικά σημαίνει "πράσινος τόπος" και υποδήλωνε το καταπράσινο τοπίο της περιοχής. Το 1918 συστάθηκε κοινότητα Ζελενιτσίου με έδρα το Ζελενίτσιον και το χωριό αναφερόταν με αυτό το όνομα μέχρι το 1927 οπότε μετονομάστηκε σε Σκλήθρο. Σύμφωνα με το σχέδιο Καλλικράτης, από το 2011, αποτελεί την τοπική κοινότητα Σκλήθρου που ανήκει στη δημοτική ενότητα Αετού του Δήμου Αμυνταίου και σύμφωνα με την απογραφή του 2011 έχει πληθυσμό 532 κατοίκους.

## Εξωτερικοί σύνδεσμοι
* Σκλήθρο Φλώρινας 
* Σκλήθρο Φλώρινας - Γιορτή πατάτας 2016
* https://www.artemisoe.gr/ Υπαιθριες δραστηριοτητες στο Σκληθρο Φλωρινας

## Παραπομπές


Κατηγορία:Χωριά της περιφερειακής ενότητας Φλώρινας
Σκλήθρο
Ελκτική διάταξη

[thumb|Αεροσκάφος [Evektor-Aerotechnik|Aerotechnik EV97A Eurostar, ελκτικής διάταξης.]]
[thumb|Αεροσκάφος [Britten-Norman Trislander (με έναν τρίτο ελκτικό κινητήρα στην ουρά) στο Αεροδρόμιο του Γκέρνσεϊ.]]

Ένα αεροσκάφος κατασκευασμένο με **ελκτική διάταξη** έχει τον έλικα τοποθετημένο μπροστά από τον κινητήρα του έτσι ώστε το αεροσκάφος να έλκεται στον αέρα, σε αντίθεση με την προωθητική διάταξη, στην οποία οι έλικες βρίσκονται πίσω και ωθούν το αεροσκάφος μπροστά.

Κατά τα πρώτα χρόνια της μηχανοκίνητης αεροπορίας χρησιμοποιούνταν ευρύτατα τόσο μοντέλα με προωθητικής όσο και ελκτικής διάταξης. Ωστόσο στα μέσα του Α΄ Παγκοσμίου Πολέμου, το ενδιαφέρον για αεροσκάφη με προωθητική διάταξη μειώθηκε και κυριάρχησε η ελκτική διάταξη. Σήμερα, τα ελικοφόρα αεροσκάφη είναι κατά κύριο λόγο με ελκτική διάταξη, εκτός αν αναφέρεται διαφορετικά.

## Πρώιμη χρήση του όρου
Από το 1910, κατά τα πρώτα χρόνια πτήσεων, άρχισε να υπάρχει διάκριση μεταξύ της προπέλας και του ελκτικού έλικα. Το Βασιλικό Σώμα Αεροπορίας ονόμασε τα αεροσκάφη αυτά «τύπου Μπλέριοτ», από τον Λουί Μπλέριοτ για να τα διακρίνει από τα «τύπου Φαρμάν» προωθητικής διάταξης αεροσκάφη.

## Στρατιωτική αεροπορία του Α΄ Παγκοσμίου Πολέμου
Από στρατιωτική άποψη, το πρόβλημα με τα μονοκινητήρια ελκτικά αεροσκάφη ήταν πως οι κυβερνήτες δεν μπορούσαν να εκπυρσοκροτήσουν δια μέσω του τόξου του έλικα χωρίς να χτυπήσουν τις λεπίδες της προπέλας με τις σφαίρες τους. Κάποιες προτεινόμενες λύσεις ήταν η τοποθέτηση των όπλων γύρω από το τόξο της προπέλας, είτε σε γωνία είτε πλευρικά&nbsp;– κάτι που έκανε τη στόχευση δύσκολη&nbsp;– ή ακόμη και στην πάνω πτέρυγα ενός διπλάνου ώστε οι σφαίρες να περνούν πάνω από την προπέλα.

Το πρώτο σύστημα εκπυρσοκρότησης διαμέσω της προπέλας αναπτύχθηκε από τον Γάλλο μηχανικό Εζέν Γκιλμπέρ για την εταιρεία Morane-Saulnier και σε αυτό συμπεριλαμβανόταν η τοποθέτηση μεταλλικών «σφηνών αντανάκλασης» στις λεπίδες της προπέλας ενός μονοπλάνου Morane-Saulnier L. Χρησιμοποιήθηκε άμεσα με επιτυχία από τον Γάλλο αεροπόρο Ρολάν Γκαρός και επίσης σε τουλάχιστον ένα Sopwith Tabloid της Αεροπορικής Υπηρεσίας του Βασιλικού Ναυτικού.

Η τελική λύση ήταν ο μηχανισμός συγχρονισμού, πιο γνωστός ως **συγχρονιστής όπλων**, που αναπτύχθηκε από τον Άντονι Φόκερ και τοποθετήθηκε στο μονοπλάνο Fokker E.I του 1915. Το πρώτο βρετανικό αεροσκάφος με ελκτική διάταξη το οποίο σχεδιάστηκε ειδικά ώστε να του τοποθετηθεί μηχανισμός συγχρονισμού ήταν το Sopwith 1½ Strutter το οποίο τέθηκε σε υπηρεσία στις αρχές του 1916.

Σε άλλες λύσης αποφυγής του τόξου της προπέλας συμπεριλαμβανόταν το πέρασμα του σωλήνα του όπλου μέσω του άξονα περιστροφής του έλικα&nbsp;– χρησιμοποιήθηκε για πρώτη φορά στην παραγωγή στρατιωτικών αεροσκαφών του Α΄ Παγκοσμίου Πολέμου από το γαλλικό SPAD S.XII&nbsp;– ή η τοποθέτηση των όπλων στις πτέρυγες. Η τελευταία λύση χρησιμοποιήθηκε ευρύτατα από τις αρχές της δεκαετίας του 1930 έως την αρχή της εποχής της αεριώθησης.

## Παραπομπές


Κατηγορία:Αεροναυπηγική
Αχουραμάσδα

Ο **Αχουραμάσδα** (αρχαία ελληνικά: **Ὡρομάζης**) ήταν ο ιδρυτής και η σημαντικότερη θεότητα του Ζωροαστρισμού. Αποτελεί το πρωτεύον και το πιο συχνά επικαλούμενο πνεύμα στη Γιάσνα. Η κυριολεκτική έννοια της λέξης αχούρα είναι «άρχοντας» και αυτή της μάσδα «σοφία».

Εμφανίστηκε πρώτη φορά την περίοδο των Αχαιμενιδών (περ. 550 - 330 π.Χ.) στην Επιγραφή του Μπεχιστούν του Δαρείου Α΄. Μέχρι και τον Αρταξέρξη Β΄ (405-04 έως 359–58 π.Χ.), ο Αχουραμάσδα λατρευόταν και επικαλούνταν μόνος του σε όλες τις υπάρχουσες βασιλικές επιγραφές. Από την περίοδο εκείνη επικαλούνταν πλέον ως τριάδα, από κοινού με τον Μίθρα και την Αναχίτα. Κατά την περίοδο των Αχαιμενιδών, δεν υπάρχουν γνωστές αναπαραστάσεις του Αχουραμάσδα στη βασιλική αυλή, εκτός από το έθιμο κάθε αυτοκράτορας να να έχει ένα άδειο άρμα που το έσερναν λευκά άλογα, προσκαλώντας τη θεότητα να συνοδεύσει τον περσικό στρατό στις μάχες. Ωστόσο απεικονίσεις του Αχουραμάσδα υπήρχαν από τον 5ο αιώνα π.Χ., διακόπηκαν όμως και αντικαταστάθηκαν με λαξευτές μορφές κατά την περίοδο των Σασσανιδών, ενώ αργότερα αφαιρέθηκαν μαζικά λόγω ενός εικονοκλαστικού κινήματος που υποστηρίχθηκε από τη δυναστεία των Σασσανιδών.

## Παραπομπές


Κατηγορία:Ζωροαστρισμός
Άνω Δρόπολη

H **Άνω Δρόπολη** () είναι πρώην επαρχία του νομού Αργυροκάστρου, στην νότια Αλβανία. Με τη μεταρρύθμιση της τοπικής αυτοδιοίκησης του 2015 έγινε Διοικητική Μονάδα του Δήμου Δρόπολης. Ο πληθυσμός κατά την απογραφή του 2011 ήταν 971. Η δημοτική ενότητα κατοικείται από Έλληνες.

## Οικισμοί
Από τα βόρεια προς τα νότια: Γεωργουτσάτες, Ζερβάτες, Βουλιαράτες, Βόδριστα, Κρα, Βοδίνο, Βρυσερά, Άγιος Νικόλαος, Πέπελη, Κλεισάρι, Σελλειό, Λοβίνα (Άνω & Κάτω), Λυκομίλι, Λόγγος, Κρυονέρι, Σωτήρα, Κοσοβίτσα.

## Δείτε επίσης
* Δρόπολη
* Κάτω Δρόπολη
* Έλληνες της Αλβανίας

## Αναφορές


Κατηγορία:Ήπειρος
Κατηγορία:Βόρεια Ήπειρος
Βασιλική Μικελέτη

Η **Βασιλική "Μπέσσυ" Μικελέτη**, γεννημένη το 1937, είναι πρώην πρωταθλήτρια της καλαθοσφαίρισης, αθλήτρια του Σπόρτιγκ Αθηνών κατά την δεκαετία 50-60.

Με τον Σπόρτιγκ ξεκίνησε από τις νεανίδες του συλλόγου για να προωθηθεί στην πρώτη ομάδα και να γίνει βασικό στέλεχος του, σχεδόν μία δεκαετία, στα πρωταθλήματα κέντρου, έλλειψη πανελλήνιου πρωταθλήματος τότε, ήταν πρωταθλήτρια το 1955. 

Με την εθνική Ελλάδος έπαιξε σε έναν μόλις αγώνα, στον φιλικό και πρώτο αγώνα στην ιστορία της εθνικής στις 15 Απριλίου 1958, στην νίκη επί του Λιβάνου με 68-32. Συμμετείχε και την επόμενη ημέρα στο αγώνα Μεικτή Αθηνών- Μεικτή Βηρυτού, που στην ουσία ήταν οι ίδιες ομάδες με τον αγώνα των Εθνικών ομάδων . 

## Παραπομπές


Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιρίστριες Σπόρτιγκ
Κατηγορία:Καλαθοσφαιρίστριες Εθνικής Ελλάδας
Υποτελής

Ο **υποτελής** είναι πρόσωπο που θεωρείται ότι έχει αμοιβαία υποχρέωση σε έναν άρχοντα ή μονάρχη, στο πλαίσιο του φεουδαρχικού συστήματος της μεσαιωνικής Ευρώπης. Οι υποχρεώσεις περιλάμβαναν συχνά τη στρατιωτική υποστήριξη και την αμοιβαία προστασία, με αντάλλαγμα ορισμένα προνόμια, περιλαμβανομένης συνήθως της γης που κρατείται ως μίσθωση ή φέουδο. Ο όρος χρησιμοποιείται σε παρόμοιες καταστάσεις σε άλλες φεουδαρχικές κοινωνίες.

## Παραπομπές


Κατηγορία:Φεουδαρχία
Κατηγορία:Τίτλοι
Ιωάννης Γεώργιος του Χοεντσόλερν-Χέχινγκεν

Ο **Ιωάννης-Γεώργιος**, γερμ. Johann-Georg (1577 - 28 Σεπτεμβρίου 1623) από τον Οίκο των Χοεντσόλερν ήταν πρίγκιπας του Χοεντσόλερν-Χέχινγκεν (1605-1623).

## Βιογραφία
Ήταν ο πρωτότοκος (επιζήσας) γιος του Άιτελ-Φρειδερίκου Δ΄ πρίγκιπα του Χοεντσόλερν και της Σίβυλλας, κόρης του Φρόμπεν-Χριστοφόρου κόμη του Τσίμμερν.

To 1623 απεβίωσε στο Χέχινγκεν σε ηλικία 46 ετών και τον διαδέχθηκαν οι γιοί του, πρώτα ο  Άιτελ-Φρειδερίκος Ε΄ και μετά ο Φίλιππος.

## Οικογένεια
Νυμφεύτηκε το 1598 τη Φραντσίσκα, κόρη του Φρειδερίκου Α΄ βιλντ- και ρινεγκράβου του Ζαλμ-Νεφβίλ και είχε τέκνα:
* Σίβυλλα απεβ. 1621, παντρεύτηκε τον Ερνέστο των Λα Μαρκ, κόμη του Σλάιντεν.
* Φραντσίσκα-Αικατερίνη απεβ. 1665, παντρεύτηκε τον Ιάκωβο-Αννίβα Β΄ κόμη του Χόενεμς.
* Άιτελ-Φρειδερίκος Ε΄ 1601-1630, πρίγκιπας του Χοεντσόλερν-Χέχινγκεν. Νυμφεύτηκε την Ελισάβετ κόμισσα του Μπερκ-'ς-Χέερενμπερκ και μαρκησία του Μπέργκεν οπ Τσουμ.
* Άννα-Μαρία 1603-1652, παντρεύτηκε τον Έγκον Η΄ λαντγκράβο του Φύρστενμπερκ-Χάιλιγκενμπερκ.
* Γεώργιος-Φρειδερίκος απεβ. 1633 σε μάχη.
* Αικατερίνη-Ούρσουλα απεβ. 1640, παντρεύτηκε τον Γουλιέλμο μαργράβο του Μπάντεν-Μπάντεν.
* Ρενάτα-Μαρία απεβ. 1637, παντρεύτηκε τον Χούγκο κόμη του Κένιγκσεγκ-Ρότενφελς.
* Μαξιμιλιανή απεβ. 1639, παντρεύτηκε τον Ιωάννη-Φράντς Τράουτσον κόμη του Φάλκενσταϊν.
* Λεοπόλδος-Φρειδερίκος απεβ. 1659, μέλος του Συλλόγου (canon) του καθεδρικού της Κολωνίας.
* Άννα-Μαρία 1614-1670, παντρεύτηκε τον Ερνστ κόμη του Ίζενμπουρκ-Γκρέντσαου.
* Φίλιππος 1616-1671, πρίγκιπας του Χοεντσόλερν-Χέχινγκεν.

## Πηγές
* Willi Eisele (1972), "Johann Georg", Neue Deutsche Biographie (NDB) (in German), 9, Berlin: Duncker & Humblot, pp. 501–501
* E. G. Johler: Geschichte, Land- und Ortskunde der souverainen teutschen Fürstenthümer Hohenzollern, Hechingen und Sigmaringen, 1824, p. 54 ff
## Παραπομπές


Κατηγορία:Οίκος των Χοεντσόλερν
Φίλιππος του Χοεντσόλερν-Χέχινγκεν

Ο **Φίλιππος**, γερμ. Philipp (24 Ιουνίου 1616 - 24 Ιανουαρίου 1671) από τον Οίκο του Χοεντσόλερν ήταν πρίγκιπας του Χοεντσόλερν-Χέχινγκεν (1661-1671).

## Βιογραφία
Ήταν ο τέταρτος γιος του Ιωάννη Γεωργίου, πρίγκιπα του Χοεντσόλερν-Χέχινγκεν και της Φραγκίσκης, κόρης του Φρειδερίκου Α΄, κόμη του δρυμού και του Ρήνου (Wild- und Rheingraf) του Ζαλμ-Νεφβίλ.

Το 1671 απεβίωσε στο Χέχινγκεν σε ηλικία 55 ετών και τον διαδέχθηκε ο πρωτότοκος γιος του Φρειδερίκος Γουλιέλμος.

## Οικογένεια
Νυμφεύτηκε το 1662 τη Μαρία Σιδωνία, κόρη του Χέρμαν Φορτουνάτου, μαργράβου του Μπάντεν-Ρόντεμαχερν και είχε τέκνα:
* Φρειδερίκος Γουλιέλμος 1663-1735, πρίγκιπας του Χοεντσόλερν-Χέχινγκεν
* Χέρμαν Φρειδερίκος 1665-1733, στρατάρχης της Αυστρίας. Νυμφεύτηκε πρώτα την Ελεονώρα Μαγδαληνή, κόρη του Χριστιανού Ερνέστου, μαργράβου του Βρανδεμβούργου-Μπαϊρόιτ και μετά τη Μαρία Γιοζέφα κόμισσα του Έτινγκεν-Σπίλμπεργκ. Από τον δεύτερο γάμο, γιοί του ήταν οι:
** Ιωσήφ Φρειδερίκος Γουλιέλμος 1717-1798, πρίγκιπας του Χοεντσόλερν-Χέχινγκεν
** Φραγκίσκος Ξάφερ 1720-1765, νυμφεύτηκε την Άννα του Χούνσμπρουχ, κυρία φαν Γκέουλ και γιος του ήταν ο:
*** Χέρμαν 1751-1810, πρίγκιπας του Χοεντσόλερν-Χέχινγκεν
* Κάρολος Λεοπόλδος 1666-1684, απεβίωσε στην πρώτη μάχη της Βούδας

## Πηγές
* Gustav Schilling: Geschichte des Hauses Hohenzollern, in genealogisch fortlaufenden Biographien aller seiner Regenten von den ältesten bis auf die neuesten Zeiten, nach Urkunden und andern authentischen Quellen, F. Fleischer, 1843, p. 233 ff.
* Eduard Vehse: Geschichte der deutschen Höfe seit der Reformation, vols. 39-40, Hoffmann & Campe, 1856, p. 66

## Παραπομπές


Κατηγορία:Οίκος των Χοεντσόλερν
Βαρικό Φλώρινας

:*Για οικισμούς με το ίδιο όνομα δείτε το λήμμα: [[Βαρικό (αποσαφήνιση)]]*

Το **Βαρικό** (παλαιότερη ονομασία **Μόκρενη**) είναι ορεινό χωριό στη νοτιότερη άκρη της Περιφερειακής Ενότητας Φλώρινας.

## Γεωγραφικά - Ιστορικά στοιχεία
Το Βαρικό βρίσκεται στα όρια με την Περιφερειακή Ενότητα Καστοριάς και Κοζάνης στους πρόποδες του όρους Βέρνου και ΝΔ. της λίμνης Χειμαδίτιδας. Απέχει 41 χλμ. Α. από την Καστοριά, 29 χλμ. ΝΔ. από το Αμύνταιο και 18 χλμ. ΒΔ. από την Πτολεμαϊδα. Οι κάτοικοί του ασχολούνται με την κτηνοτροφία και τη γεωργία, φημίζεται μάλιστα για την ποικιλία των φασολιών που καλλιεργεί καθώς και για την ιτιόβεργα, από την οποία οι ντόπιοι καλαθοπλέκτες  κατασκευάζουν πανέμορφα καλάθια. Στο χωριό δραστηριοποιείται  Πολιτιστικός Σύλλογος που ιδρύθηκε το 1983 και διαθέτει 4 χορευτικά τμήματα, τμήματα ζωγραφικής, χειροτεχνίας, καλαθοπλεκτικής, καράτε διοργανώνει κάθε χρόνο το τοπικό Καρναβάλι.

Από τον Ιανουάριο του 2016 λειτουργεί στο χωριό η βιβλιοθήκη του Δικτύου Εθελοντών «Δημοσιογράφοι σε δράση» στο χώρο του Δημοτικού Σχολείου Βαρικού, που δημιουργήθηκε με τη συνδρομή εταιρειών, του Δήμου Αμυνταίου, την Κοινότητα Βαρικού και το Σύλλογο Γονέων και Κηδεμόνων Βαρικού.

## Ονομασία - Διοικητικά στοιχεία
Το χωριό μέχρι το 1926 ονομαζόταν «Μόκρενη» οπότε και μετονομάστηκε σε «Βαρικό», ενώ μεταξύ 1941 και 1942 αποσπάται και προσαρτάται μεταξύ των νομών Φλωρίνης και Καστοριάς. Από το 2010, σύμφωνα με το σχέδιο Καλλικράτης αποτελεί την τοπική κοινότητα Βαρικού που ανήκει στη δημοτική ενότητα Βαρικού του Δήμου Αμυνταίου και σύμφωνα με την απογραφή του 2021 έχει πληθυσμό 508 κατοίκους.

## Δημογραφική εξέλιξη
Η δημογραφική εξέλιξη του οικισμού κατά τις τελευταίες δεκαετίες είναι η εξής:

## Εξωτερικοί σύνδεσμοι
* Λίγα λόγια για το Βαρικό Φλώρινας και τους κατοίκους του
* Γιορτή φασολάδας στο Βαρικό από την http://www.ert.gr/perifereiakoi-stathmoi/florina

## Παραπομπές


## Πηγές

* Κολιόπουλος Ι. Σ. (επιστ. εποπτεία), Μιχαηλίδης Ι. Δ. – Παπανικολάου Κων. Σ. (επιμ.) (2008). *Αφανείς Γηγενείς Μακεδονομάχοι (1903-1913)*, Θεσσαλονίκη, Ε.Μ.Σ. – University Studio Press. ISBN 978-960-12172-4-6

Κατηγορία:Χωριά της περιφερειακής ενότητας Φλώρινας
Κατηγορία:Δήμος Αμυνταίου
Φρειδερίκος Γουλιέλμος του Χοεντσόλερν-Χέχινγκεν

Ο **Φρειδερίκος-Γουλιέλμος** του Χοεντσόλερν-Χέχινγκεν, γερμ. Friedrich-Wilhelm (20 Σεπτεμβρίου 1663 - 14 Νοεμβρίου 1735) από τον Οίκο των Χοεντσόλερν ήταν πρίγκιπας του Χοεντσόλερν-Χέχινγκεν (1671-1735).

## Βιογραφία
Ήταν ο πρωτότοκος γιος του Φιλίππου πρίγκιπα του Χοεντσόλερν-Χέχινγκεν και της Μαρίας-Σιδωνίας, κόρης του Χέρμαν-Φορτουνάτου μαργράβου του Μπάντεν-Ρόντεμαχερν.

Το 1735 απεβίωσε στο Χέχινγκεν σε ηλικία 72 ετών και τον διαδέχθηκε ο πρωτότοκος γιος του Φρειδερίκος-Λεοπόλδος.

## Οικογένεια
Νυμφεύτηκε πρώτα το 1687 τη Μαρία-Λεοπολδίνα, κόρη του Γεωργίου-Λουδοβίκου κόμη του Ζίντσενντορφ και είχε τέκνα:
* Φρειδερίκος-Λουδοβίκος 1688-1750, πρίγκιπας του Χοεντσόλερν-Χέχινγκεν.
* Λουδοβίκα-Ερνεστίνη-Φρειδερίκη 1690-1720, παντρεύτηκε τον Φραγκίσκο-Αντώνιο πρίγκιπα του Λάμμπερκ.
* Χριστίνα-Εμπερχαρντίνα-Φρειδερίκη 1695-1754, ηγουμένη στο αββαείο του Μούνστερμπίλτσεν.
* Σοφία-Ιωάννα-Φρειδερίκη 1698-1754, ηγουμένη στο αββαείο του Μούνστερμπίλτσεν.

Το 1709 απεβίωσε η Μαρία-Λεοπολδίνα και ο Φρειδερίκος-Γουλιέλμος έκανε το 1710 δεύτερο γάμο με τη Μαξιμιλιανή -Μαγδαληνή βαρόνη του Λύτσαου. Ο γάμος ήταν μοργανατικός και ο Κάρολος ΣΤ΄ των Αψβούργων της Γερμανίας απένειμε σε αυτήν και τους απογόνους της τον τίτλο της κόμισσας του Χόμμπουρκ:
* Μαρία-Μαξιμιλιάνα 1713-1743, παντρεύτηκε το 1741 τον Ιννοκέντιο Κύνιγκλ κόμη του Έρενμπουρκ.

## Πηγές
* E. G. Johler: Geschichte, Land- und Ortskunde der souverainen teutschen Fürstenthümer Hohenzollern, Hechingen und Sigmaringen, 1824, p. 56 ff, Online)
* Gustav Schilling: Geschichte des Hauses Hohenzollern, in genealogisch fortlaufenden Biographien aller seiner Regenten von den ältesten bis auf die neuesten Zeiten, nach Urkunden und andern authentischen Quellen, F. Fleischer, 1843, p. 238 ff


Κατηγορία:Οίκος των Χοεντσόλερν
Ρουμπτσόβσκ

Το **Ρουμπτσόβσκ** () είναι πόλη στο Κράι Αλτάι της Ρωσίας, που βρίσκεται στον ποταμό Αλέι (παραπόταμος του Ομπ) 281 χιλιόμετρα νοτιοδυτικά του Μπαρναούλ. Ο πληθυσμός ήταν 147.002 άτομα στην απογραφή του 2010. Το 2002 είχε πληθυσμό 163.063 κατοίκων, και στην απογραφή του 1989 είχε πληθυσμό 171.792 κατοίκων. Το 1975 είχε πληθυσμό 167.000 κατοίκων, το 1959 είχε πληθυσμό 111.000 κατοίκων και το 1939 είχε πληθυσμό 38.000 κατοίκων.

## Ιστορία
Ιδρύθηκε το 1892.

Ορισμένα αντισημιτικά περιστατικά συνέβησαν στην πόλη το 1945.

## Διοικητική και δημοτική κατάσταση
Στο πλαίσιο των διοικητικών διαιρέσεων, το Ρουμπτσόβσκ είναι το διοικητικό κέντρο της περιοχής Ρουμπτσόβσκι, αν και δεν είναι αποτελεί μέρος της. Ως διοικητική διαίρεση, ενσωματώνεται ξεχωριστά ως η πόλης σημασίας κράι του Ρουμπτσόβσκ-μια διοικητική μονάδα με καθεστώς ίσο με αυτό των επαρχιών. Ως δημοτική διαίρεση, η πόλη σημασίας κράι του Ρουμπτσόβσκ ενσωματώνεται ως Αστικός Θύλακας του Ρουμπτσόβσκ.

## Μεταφορές
Το αεροδρόμιο Ρουμπτσόβσκ είναι ένα εγκαταλελειμμένο αεροδρόμιο το οποίο χρησιμοποιείται συχνότερα από τη τοπική νεολαία για αγώνες αυτοκινήτων.

## Κλίμα

## Αξιοσημείωτα άτομα
* Ραΐσα Γκορμπάτσιοβα, σύζυγος του πρώην Σοβιετικού ηγέτη Μιχαήλ Γκορμπατσώφ
* Γιεβγκένι Κριούκοφ, ποδοσφαιριστής 
* Μπόρις Έιφμαν, χορογράφος μπαλέτου
* Βλαντιμίρ Ρύζκοφ, πολιτικός 
* Αλεξέι Τιστσένκο, μποξέρ
* Γιεκατερίνα Λομπάζνιουκ, γυμνάστρια
* Βλαντιμίρ Γκαλουζίν, τενόρος 

## Πολιτιστικές αναφορές
Η συγγραφέας Έσθερ Χάουτζιγκ περιγράφει τις εμπειρίες της στο Ρουμπτσόβσκ, κατά τη διάρκεια του Β΄ Παγκόσμιο Πόλεμο, στο βιβλίο της, Η Ατελείωτη Στέπα. 

## Αδελφοποιημένες πόλεις
*  Γκραντς Πας, Ηνωμένες Πολιτείες
*  Τατσένγκ, Κίνα
*  Πάτος ντε Μίνας, Βραζιλία 

## Παραπομπές


## Εξωτερικοί σύνδεσμοι
* 

Κατηγορία:Πόλεις του Κράι των Αλταΐων
Φρειδερίκος Λουδοβίκος του Χοεντσόλερν-Χέχινγκεν

Ο **Φρειδερίκος-Λουδοβίκος**, γερμ. Friedrich-Ludwig (1 Σεπτεμβρίου 1688 – 4 Ιουνίου 1750) από τον Οίκο των Χοεντσόλερν ήταν πρίγκιπας του Χοεντσόλερν-Χέχινγκεν (1730-1750).

## Βιογραφία
Ήταν ο μόνος (επιζήσας) γιος του Φρειδερίκου-Γουλιέλμου πρίγκιπα του Χοεντσόλερν-Χέχινγκεν και της Μαρίας-Λεοπολδίνας, κόρης του Γεωργίου-Λουδοβίκου κόμη του Ζίντσενντορφ.

Το 1750 απεβίωσε στο κάστρο Λίνντιχ του Χέχινγκεν σε ηλικία 62 ετών. Ήταν άγαμος και τον διαδέχθηκε ο εξάδελφός του Ιωσήφ-Φρειδερίκος-Γουλιέλμος.

## Πηγές
* E.G. Johler: Geschichte, Land- und Ortskunde der souverainen teutschen Fürstenthümer Hohenzollern, Hechingen und Sigmaringen, 1824, p. 56 ff, Online)
* Gustav Schilling: Geschichte des Hauses Hohenzollern, in genealogisch fortlaufenden Biographien aller seiner Regenten von den ältesten bis auf die neuesten Zeiten, nach Urkunden und andern authentischen Quellen, F. Fleischer, 1843, p. 238 ff

## Παραπομπές


Κατηγορία:Οίκος των Χοεντσόλερν
Βάγκουλα

Η λίμνη **Βάγκουλα** () είναι λίμνη της Εσθονίας.

## Εξωτερικοί σύνδεσμοι
* 

Κατηγορία:Λίμνες της Εσθονίας
Μαρία Αλεχάντρα Βικούνια

Η **Mαρία Αλεχάντρα Βικούνια Μουνιός** (María Alejandra Vicuña Muñoz, γεννήθηκε στις 13 Φεβρουαρίου 1978) είναι φεμινίστρια ψυχολόγος και πολιτικός από τον Ισημερινό,  Αντιπρόεδρος από το 2017 ως το 2018, με πρόεδρο τον Λενίν Μορένο, έχοντας διατελέσει προηγουμένως υπουργός αρμόδια για τη Στέγαση και την Αστική Ανάπτυξη.

## Σπουδές και οικογένεια
Γεννημένη στο Γουαγιακίλ, η Βικούνια ολοκλήρωσε τις εγκύκλιες σπουδές της στο σχολείο Λα Μοντέρνα και τις ανώτερες στο Πανεπιστήμιο του Γουαγιακίλ, από όπου απέκτησε πτυχίο στην κλινική ψυχολογία και στη συνέχεια μεταπτυχιακό δίπλωμα ειδίκευσης στη διοίκηση επιχειρήσεων. Είναι παντρεμένη με τον συγγραφέα Ερνέστο Καριόν, και έχουν μία κόρη. 

## Καριέρα
Η Βικούνια εξελέγη για πρώτη φορά μέλος της Εθνικής Συνέλευσης το 2009 και επανεξελέγη το 2013. Ενώ υπηρετούσε στην Εθνική Συνέλευση, ήταν αντιπρόεδρος της μεγαλύτερης επιτροπής σχετικά με την υγεία και την ευημερία του Εκουαδόρ και ήταν ιδρυτικό μέλος της Επιτροπής για την Εκπαίδευση, την Επιστήμη, την Τεχνολογία και την Επικοινωνία.

Διορίστηκε  υπουργός Αστικής Ανάπτυξης και Στέγασης από τον πρόεδρο Μορένο τον Μάιο του 2017. Έπειτα από την αναστολή άσκησης καθηκόντων για τον αντιπρόεδρο Χόρχε Γκλας, η Βικούνια διορίστηκε Αντιπρόεδρος έως ότου διερευνηθούν οι κατηγορίες εναντίον του Γκλας για διαφθορά.

## Αντιπρόεδρος του Εκουαδόρ

Στις 6 Ιανουαρίου 2018 η Βικούνια ορκίστηκε επισήμως ως Αντιπρόεδρος του Ισημερινού ενώπιον της Εθνικής Συνέλευσης, από την οποία εγκρίθηκε ο διορισμός της. Η Βικούνια επιβεβαιώθηκε με 70 ψήφους υπέρ, 17 κατά και 19 αποχές. Έγινε έτσι η δεύτερη γυναίκα, που υπηρετεί στο αξίωμα του αντιπροέδρου, μετά τη Ροζαλία Αρτεάγκα, η οποία ανέλαβε τα καθήκοντά της το 1996.
Ήταν αντιπρόεδρος ως την παραίτησή της, στις 4 Δεκεμβρίου 2018.. Νέος αντιπρόεδρος εξελέγη από το Κογκρέσο ο Ότο Σόνενχολτσερ.

## Αναφορές


Κατηγορία:Αντιπρόεδροι του Ισημερινού
Κατηγορία:Νοτιοαμερικανοί φεμινιστές
Ιωσήφ Φρειδερίκος Γουλιέλμος του Χοεντσόλερν-Χέχινγκεν

Ο **Ιωσήφ-Φρειδερίκος-Γουλιέλμος**, γερμ. Josef-Friedrich-Wilhelm, (12 Νοεμβρίου 1717 – 9 Απριλίου 1798) από τον Οίκο των Χοεντσόλερν ήταν πρίγκιπας του Χοεντσόλερν-Χέχινγκεν (1750-1798).

## Βιογραφία
Ήταν γιος του Χέρμαν-Φρειδερίκου στρατάρχη της Αυστρίας (γιου του Φιλίππου πρίγκιπα του Χοεντσόλερν-Χέχινγκεν) και της Μαρίας-Γιοζέφας κόμισσας του Έττινγκεν-Σπήλμπερκ.

Το 1798 απεβίωσε στο Χέχινγκεν σε ηλικία 81 ετών. Δεν είχε (επιζώντες) άρρενες διαδόχους και τον διαδέχθηκε ο ανιψιός του Χέρμαν.

## Οικογένεια
Νυμφεύτηκε πρώτα το 1750 τη Μαρία-Θηρεσία Φολχ δε Καρδόνα υ Σίλβα, κόρη του πρίγκιπα δε Καρδόνα, η οποία απεβίωσε τρεις μήνες μετά.

Το 1751 ο Ιωσήφ-Φρειδερίκος-Γουλιέλμος έκανε δεύτερο γάμο με τη Μαρία-Θηρεσία κόμισσα του Βάλντμπουρκ-Τσάιλ και είχε τέκνο:
* Μαρία-Αντωνία-Άννα 1760-1797.

## Πηγές
* Jürgen Brüstle: Friedrich Wilhelm von Steuben – Eine Biographie. Marburg 2006.
* Ludwig Egler: Chronik der Stadt Hechingen. 1889. S. 158-167.
* Gustav Schilling: Geschichte des Hauses Hohenzollern, in genealogisch fortlaufenden Biographien aller seiner Regenten von den ältesten bis auf die neuesten Zeiten, nach Urkunden und andern authentischen Quellen. F. Fleischer, 1843, pp. 245 ff.
* E. G. Johler: Geschichte, Land- und Ortskunde der souverainen teutschen Fürstenthümer Hohenzollern, Hechingen und Sigmaringen. 1824, pp. 58 ff. (Digitalisat)


Κατηγορία:Οίκος των Χοεντσόλερν
Κορακάδα Άρτας

Η **Κορακάδα** είναι οικισμός του νομού Άρτας, ανήκει στο Δήμο Κεντρικών Τζουμέρκων, έχει πληθυσμό 51 κατοίκους (απογραφή 2011) και βρίσκεται σε υψόμετρο 954 μέτρων. Η *Κορακάδα*, μαζί με τους οικισμούς Αθαμάνιο [313 κ.], Αμπέλια [39 κ.], Σκαλούλα [31 κ.], Παλαιοχώρι [45 κ.], Τελήσι [38 κ.] και Πλάτανος [0 κ.], αποτελούν την Τοπική Κοινότητα Αθαμανίου, συνολικού πληθυσμού 517 κατοίκων. Απέχει 64 χιλιόμετρα από την Άρτα και 90 χιλιόμετρα από τα Τρίκαλα. Σαν οικισμός αναγνωρίστηκε διοικητικά στις 5 Απριλίου του 1981 και προσαρτήθηκε στην Κοινότητα Αθαμανίου.

Συνορεύει στενά με το χωριό Αθαμάνιο.

## Πληθυσμιακή εξέλιξη

## Δείτε επίσης
* Αθαμανικά όρη

## Παραπομπές


Κατηγορία:Χωριά της περιφερειακής ενότητας Άρτας
Κατηγορία:Δήμος Κεντρικών Τζουμέρκων
Βαλκανικοί Αγώνες Στίβου 2017

Οι **[[Βαλκανικοί Αγώνες Στίβου]] 2017** έγιναν στο Νόβι Παζάρ της Σερβίας, στις 15 και 16 Ιουλίου. Νικήτρια χώρα στη βαθμολογία αναδείχθηκε η **[[Ρουμανία]]** και στους άνδρες και στις γυναίκες.

## Λεπτομέρειες

Στους αγώνες μετείχαν αθλητές και αθλήτριες από 16 χώρες. Δεν μετείχε το Κόσοβο, η 17η χώρα-μέλος της Βαλκανικής Αθλητικής Συνομοσπονδίας (ABAF). Το αγωνιστικό πρόγραμμα περιλάμβανε συνολικά είκοσι ένα αγωνίσματα ανδρών-γυναικών, από τα οποία προέκυψαν οι ομαδικές βαθμολογίες.

## Βαλκανικά πρωταθλήματα 2017
Εκτός από τους Βαλκανικούς Αγώνες Ανδρών-Γυναικών, το 2017 διεξήχθησαν τα ακόλουθα βαλκανικά πρωταθλήματα:

* Κλειστού Στίβου, στις 25 Φεβρουαρίου στο Βελιγράδι.
* Βάδην, στις 8 Απριλίου στην Φλώρινα.
* Νέων Ανδρών-Γυναικών (Κ-20), στις 1-2 Ιουλίου στο Πιτέστι της Ρουμανίας.
* Εφήβων-Νεανίδων (Κ-18), στις 3 Ιουνίου στην Κωνσταντινούπολη.
* Ορεινού δρόμου, στις 10 Ιουνίου στο Τέτεβεν (Βουλγρία). 
* Ημιμαραθωνίου, στις 14 Μαΐου στην Πριστίνα (Κόσοβο).
* Μαραθωνίου, στις 8 Οκτωβρίου στο Ζάγκρεμπ.
* Ανωμάλου δρόμου, στις 11 Νοεμβρίου στο Τσανάκαλε (Τουρκία).

## Αποτελέσματα

### Ανδρών

Διεξήχθησαν ξεχωριστά πρωταθλήματα.
Στην ομαδική βαθμολογία συνυπολογίστηκαν τααποτελέσματα των 10χλμ νέων ανδρών (Κ-20) και 10χλμ εφήβων (Κ-18).  Στη συνολική βαθμολογία Α/Γ (όλων των ηλικιών) η κατάταξη ήταν: 1) Ρουμανία 10.114 β. 2) Ελλάδα 9.819 β., 3) Τουρκία 8.993 β.

#### Βαθμολογία

 

### Γυναικών

Διεξήχθησαν ξεχωριστά πρωταθλήματα.
Στην ομαδική βαθμολογία συνυπολογίστηκαν τααποτελέσματα των 10χλμ νέων γυναικών (Κ-20) και 5χλμ νεανίδων (Κ-18).  Στη συνολική βαθμολογία Α/Γ (όλων των ηλικιών) η κατάταξη ήταν: 1) Ρουμανία 10.114 β. 2) Ελλάδα 9.819 β., 3) Τουρκία 8.993 β.

#### Βαθμολογία

## Πηγές
*THE OFFICIAL WEB SITE OF BALKAN ATHLETICS (ABAF). 
*Ιστοσελίδα ΣΕΓΑΣ

Κατηγορία:Βαλκανικοί Αγώνες Στίβου
Κατηγορία:Στίβος το 2017
Κατηγορία:Αθλητισμός στη Σερβία
Χέρμαν του Χοεντσόλερν-Χέχινγκεν

Ο **Χέρμαν**, γερμ. Hermann (30 Ιουλίου 1751 - 2 Νοεμβρίου 1810) από τον Οίκο των Χοεντσόλερν ήταν πρίγκιπας του Χοεντσόλερν-Χέχινγκεν (1798-1810).

## Βιογραφία
Ήταν ο πρωτότοκος γιος του Φραγκίσκου-Ξαβιέ πρίγκιπα (ως προς τον τίτλο μόνο) του Χοεντσόλερν-Χέχινγκεν και της Άννας-Μαρίας του Χόενσμπροεχ-Γκέουλλε. Ο Φραγκίσκος-Ξαβιέ ήταν γιος του Χέρμαν-Φειδερίκου, ο οποίος ήταν γιος του Φιλίππου πρίγκιπα του Χοεντσόλερν-Χέχινγκεν.

Το 1810 απεβίωσε στο Χέχινγκεν σε ηλικία 59 ετών. Τον διαδέχθηκε ο πρωτότοκος γιος του Φρειδερίκος-Χέρμαν-Όθων.

## Οικογένεια
Νυμφεύτηκε πρώτα το 1773 τη Λουίζα, κόρη του Ιωάννη-Γουλιέλμου κόμη φον Μέροντε-Βέστρλοο και είχε τέκνο:
* Λουίζα-Γιουλιάνα-Κωνσταντίνα 1774-1846, παντρεύτηκε τον Λουδοβίκο Χέερ βαρόνο φον ντερ Μπουρκ.

Το 1774 απεβίωσε η Λουίζα και ο Χέρμαν έκανε το 1775 δεύτερο γάμο με τη Μαξιμιλιανή, κόρη του Καρόλου Α΄ Εμμανουήλ 1ου πρίγκιπα ντε Γκάβρε και είχε τέκνο:
* Φρειδερίκος-Χέρμαν-Όθων 1776-1838, πρίγκιπας του Χοεντσόλερν-Χέχινγκεν.

Το 1778 απεβίωσε η Μαξιμιλιανή και το 1779 ο Χέρμαν έκανε τρίτο γάμο με την Αντωνία-Φιλιππίνα, πριγκίπισσα του Βάλντμπουρκ-Τσάιλ-Βούρτσαχ και είχε τέκνα:
* Μαρία-Αντωνία-Φιλιππίνα 1781-1831, παντρεύτηκε τον Φρειδερίκο-Λουδοβίκο κόμη φον Βάλντμπουρκ-Κάπουστιγκαλλ.
* Φραντσίσκα-Θηρεσία-Καρολίνα 1789-1810, απεβίωσε 21 ετών.
* Μαρία-Μαξιμιλιανή-Αντωνία 1787-1865, παντρεύτηκε πρώτα τον Έμπερχαρντ κόμη φον Βάλντμπουρκ-Βούρτσαχ και μετά τον Κλήμη-Ιωσήφ φον Λόντρον-Λατεράνο.
* Ιωσηφίνα 1790-1856, παντρεύτηκε τον Λαδίσλαο Φεστέτικς κόμη ντε Τόλνα.

## Πηγές
* Gustav Schilling: Geschichte des Hauses Hohenzollern, in genealogisch fortlaufenden Biographien aller seiner Regenten von den ältesten bis auf die neuesten Zeiten, nach Urkunden und andern authentischen Quellen, F. Fleischer, 1843, p. 238 ff
## Παραπομπές


Κατηγορία:Οίκος των Χοεντσόλερν
Νάρβα (λίμνη)

Η λίμνη **Νάρβα** (εσθονικά: Narva veehoidla, ρωσικά: На́рвское водохрани́лище) είναι μία τεχνητή λίμνη στα σύνορα της Ρωσίας με την Εσθονία.

Η τεχνητή λίμνη κατασκευάστηκε το 1955-1956, κατά τη διάρκεια της σοβιετικής εποχής. Παρέχει νερό στον Υδροηλεκτρικό Σταθμό Νάρβα (εγκατεστημένη ισχύς 125 MW, που βρίσκεται στη ρωσική πλευρά και ανήκει στην εταιρεία παραγωγής ηλεκτρικής ενέργειας TGC-1) και νερό ψύξης στα εσθονικά ατμοηλεκτρικά εργοστάσια της Νάρβας. Η έκτασή της είναι 191 τετραγωνικά χιλιόμετρα, εκ των οποίων τα 40 τετραγωνικά χιλιόμετρα ανήκουν στην Εσθονία. Έχει λεκάνης απορροής 55.848 τ.χλμ.

## Παραπομπές


## Εξωτερικοί σύνδεσμοι
* 

Κατηγορία:Τεχνητές λίμνες της Ρωσίας
Κατηγορία:Τεχνητές λίμνες της Εσθονίας
Τομπόλσκ

Το **Τομπόλσκ** (ρωσικά Тобольск) είναι πόλη στην περιφέρεια Τιουμέν της Ρωσίας, που βρίσκεται στη συμβολή των ποταμών Τομπόλ και Ιρτίς. Το Τομπόλσκ, που ιδρύθηκε το 1590, είναι ο δεύτερος παλαιότερος ρωσικός οικισμός ανατολικά των Ουραλίων στην Ασιατική Ρωσία και αποτελεί ιστορική πρωτεύουσα της περιοχής της Σιβηρίας.

## Διοίκηση
Στο πλαίσιο των διοικητικών υποδιαιρέσεων, το Τομπόλσκ λειτουργεί ως διοικητικό κέντρο της περιοχής Τομπόλσκι, αν και δεν αποτελεί μέρος της. Ως διοικητική διαίρεση, μαζί με έναν αστικό οικισμό, ενσωματώνεται ξεχωριστά ως Οικισμός του Τομπόλσκ, μια διοικητική μονάδα με καθεστώς ίσo με εκείνo των περιφερειών. Ως δημοτική διαίρεση, ο Οικισμός του Τομπόλσκ ενσωματώνεται ως Αστικό Οκρούγκ Τομπόλσκ.

## Πληθυσμός
* 94.143 (Απογραφή του 1989)
* 92.880 (Απογραφή του 2002)
* 99.694 (Απογραφή του 2010)

## Παραπομπές


## Εξωτερικοί σύνδεσμοι
* 

Κατηγορία:Πόλεις του Όμπλαστ του Τιουμέν